যমুনা ফিউচার পার্ক

যমুনা ফিউচার পার্ক বাংলাদেশের ঢাকা শহরের বারিধারাতে অবস্থিত একটি বহুতল বিশিষ্ট বিপণী কেন্দ্র। প্রায় ৪,১০০,০০০ বর্গফুট আয়তনের এই বিপণী কেন্দ্রটি দক্ষিণ এশিয়ার সর্ববৃহৎ শপিং মল হিসাবে পরিচিত। যমুনা বিল্ডার্স লিঃ ২০০২ সালে এই স্থাপনাটি তৈরির কাজ শুরু করে এবং ২০১৩ সালের ৬ সেপ্টেম্বর তা সর্ব-সাধারণের জন্য খুলে দেয়। অবস্থান যমুনা ফিউচার পার্ক ঢাকা শহরের অভিজাত জায়গা কুড়িল, বসুন্ধরা, প্রগতি সরণি, বারিধারা ও গুলশান এর মত জায়গার কাছাকাছি। এটি হযরত শাহজালাল আন্তর্জাতিক বিমানবন্দরের খুব নিকটে অবস্থিত। এর কাছ থেকে কুড়িল উড়ালসেতু খুব কাছাকাছি যা কিনা খুলে দেওয়া হয় ২০১৩ সালের অগাস্ট মাসে। চিত্রশালা তথ্যসূত্র বহিঃসংযোগ ফেসবুকে যমুনা ফিউচার পার্ক